## Rješenje kojim se trgovačkom društvu Končar - sklop­na postrojenja d.d., Sesvete, odobrava prospekt o izdavanju redovnih dionica na ime, privatnom ponud­om, ukupne vrijednosti 4.098,000,00 kuna, pojedinač­ne nominalne vrijednosti 300,00 kuna po dionici

### NN 113/2006 (18.10.2006.), Rješenje kojim se trgovačkom društvu Končar - sklop­na postrojenja d.d., Sesvete, odobrava prospekt o izdavanju redovnih dionica na ime, privatnom ponud­om, ukupne vrijednosti 4.098,000,00 kuna, pojedinač­ne nominalne vrijednosti 300,00 kuna po dionici

# HRVATSKA AGENCIJA ZA NADZOR FINANCIJSKIH USLUGA

**2511**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05), članka 22. stavka 4. Zakona o tržištu vrijednosnih papira
(»Narodne novine«, broj 84/02, dalje: Zakon), a temeljem zahtjeva trgovačkog
društva KONČAR – SKLOPNA POSTROJENJA d.d., Sesvete, Sesvetski Kraljevec,
Strojarska cesta 10, zastupanog po Jasminki Dugandžija Mašović, odvjetnici iz
Zagreba, Vranovina 30, za odobrenjem prospekta o izdavanju dionica privatnom
ponudom, Uprava Hrvatske agencije za nadzor financijskih usluga, na sjednici
održanoj 12. listopada 2006. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu KONČAR – SKLOPNA POSTROJENJA d.d., Sesvete, odobrava se
prospekt o izdavanju redovnih dionica na ime, privatnom ponudom, ukupne
vrijednosti 4.098.000,00 kuna, pojedinačne nominalne vrijednosti 300,00 kuna po
dionici.
2. Ovo rješenje objavit će se u »Narodnim novinama«.

```
Obrazloženje
```

Trgovačko društvo KONČAR – SKLOPNA POSTROJENJA d.d., Sesvete, (dalje: Društvo)
podnijelo je dana 21. rujna 2006. godine Hrvatskoj agenciji za nadzor
financijskih usluga zahtjev za odobrenje prospekta o izdavanju dionica privatnom
ponudom te priloge sukladno Zakonu i Pravilniku o sadržaju zahtjeva i prilozima
za odobrenje prospekta i skraćenom prospektu (»Narodne novine«, broj 118/03,
dalje: Pravilnik).
U provedenom postupku po zahtjevu utvrđeno je da je dana 15. rujna 2006. godine,
Izvanredna skupština Društva donijela Odluku o povećanju temeljnog kapitala
privatnim izdanjem redovnih dionica s isključenjem prava prvenstva pri upisu
novih dionica u cijelosti.
Istog je dana Skupština povlaštenih dioničara donijela Odluku o davanju
suglasnosti na Odluku o povećanju temeljnog kapitala privatnim izdanjem redovnih
dionica s isključenjem prava prvenstva pri upisu novih dionica u cijelosti.
Sukladno navedenoj Odluci Izvanredne skupštine Društva, temeljni kapital Društva
povećat će s nominalnog iznosa od32.868.000,00 kn za nominalni iznos od
4.098.000,00 kn na ukupni nominalni iznos od 36.966.000,00 kuna, i to izdavanjem
13.660 novih redovnih dionica na ime, svaka u nominalnoj vrijednosti od po
300,00 kuna, uplatom u novcu.
Temeljem iste Odluke Izvanredne skupštine Društva isključeno je pravo prvenstva
postojećim dioničarima Društva pri upisu novih redovnih dionica.
Razdoblje upisa i uplate predmetnog izdanja traje 30 dana i počinje teći od dana
konačnosti ovoga rješenja. Predmetno izdanje dionica smatrat će se uspješnim
ukoliko u navedenom roku bude upisano i uplaćeno 100% izdanja dionica.
Društvo je uplatilo naknadu i administrativnu pristojbu sukladno Pravilniku o
vrsti i visini naknada i administrativnih pristojba Hrvatske agencije za nadzor
financijskih usluga (»Narodne novine« broj 45/06).
Ocjenjujući gore navedeno činjenično stanje, Agencija utvrđuje da su uz zahtjev
za odobrenje prospekta o izdavanju dionica Društva, privatnom ponudom, od dana
21. rujna 2006. godine, priloženi svi prilozi propisani Zakonom i Pravilnikom te
da podneseni prospekt sadrži sve podatke u skladu s odredbom članka 21. Zakona.
Kako su ispunjeni uvjeti za odobrenje podnesenog prospekta, sukladno odredbi
članka 22. stavka 4. Zakona, valjalo je riješiti kao u izreci.
Sukladno odredbama članka 8. stavka 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo Rješenje objavljuje se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/31
Urbroj: 326-111/06-2
Zagreb, 12. listopada 2006.

Predsjednik Uprave
**Ante Samodol**, v. r.

Rješenje, NN 113/2006-2511
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)